stanford-oval/wikipedia huggingface dataset:
เผิง อวี๋เยี่ยน
แหล่งข้อมูลอื่น

ประวัติเผิงอวี๋เยี่ยน
“เผิงอี๋ว์เยี่ยน” หนุ่มตากลม “ถังอี้ว์เสียวเป่า”ที่สาวๆ อยากรู้จัก/หมิงซิงคลับ เก็บถาวร 2007-06-15 ที่ เวย์แบ็กแมชชีน
Eddy Peng เผิงอวี๋เอี้ยน[ลิงก์เสีย]
12 อันดับจอมยุทธ์ผู้น่าถวิลหาปี 2000-2010 เก็บถาวร 2016-03-04 ที่ เวย์แบ็กแมชชีน
❉•:*´¨`*:•❉มารู้จักหนุ่มคนนี้ เผิงอวี๋เยี่ยน❉•:*´¨`*:•❉ เก็บถาวร 2014-07-11 ที่ เวย์แบ็กแมชชีน
เศรษฐศาสตร์ธุรกิจ

เศรษฐศาสตร์ธุรกิจ หรือ เศรษฐศาสตร์พาณิชย์ (อังกฤษ: Business economics) เป็นส่วนหนึ่งของทฤษฎีทางเศรษฐศาสตร์ที่มุ่งเน้นไปยังหน่วยธุรกิจ และวิเคราะห์ไปยังส่วนต่างๆขององค์กรที่หลากหลาย รวมถึงการสร้างสายสัมพันธ์อันดีกับกลุ่มแรงงาน, ส่วนกลาง และผลิตผลทางการตลาด
วัตถุประสงค์หลัก

เศรษฐศาสตร์ธุรกิจ มีความเกี่ยวข้องกับประเด็นต่างๆที่เกี่ยวข้องกับทางเศรษฐศาสตร์ รวมทั้งการแก้ปัญหา, การจัดการ, ยุทธวิธีในองค์กรธุรกิจ, ประเด็นและปัญหาดังเช่น : การอธิบายว่าทำไมจึงเกิดผลลัพธ์เช่นนี้, สาเหตุที่ทำให้องค์กรประสบกับความเจริญรุ่งเรือง ทั้งในส่วนของ การจัดการในแนวตั้งและแนวนอน, บทบาทของนักลงทุนกับคณะผู้บริหาร; ความสำคัญในโครงสร้างขององค์กร; การรักษาความสัมพันธ์ต่อลูกจ้าง, นายจ้าง, ผู้จัดการส่วนกลาง, ลูกค้า, รัฐบาล; ตลอดจนปฏิกิริยาที่มีต่อความมั่นคงกับสภาพแวดล้อมทางธุรกิจ
ความกำกวมในการนำไปใช้

คำศัพท์"เศรษฐศาสตร์ธุรกิจ" ถูกนำไปใช้ในหลายทาง บางครั้งนำไปพ้องกับความหมายของคำว่า เศรษฐศาสตร์อุตสาหกรรม, เศรษฐศาสตร์การจัดการ และเศรษฐศาสตร์เพื่อการธุรกิจ โดย เศรษฐศาสตร์อุตสาหกรรม นั้นมีนิยามที่ใกล้เคียงที่สุด ในขณะที่สาระสำคัญมีความหมายแตกต่างมากมายกว่า ทั้งเศรษฐศาสตร์เพื่อการธุรกิจ กับ เศรษฐศาสตร์การจัดการ
อีกหนึ่งมุมมองให้นิยามถึงเศรษฐศาสตร์ธุรกิจนั้น มีความหมายกินขอบเขตกว้างกว่าเศรษฐศาสตร์อุตสาหกรรม ซึ่งมิได้เกี่ยวข้องกับ "อุตสาหกรรม" เพียงอย่างเดียว แต่รวมถึง"ภาคธุรกิจบริการ" ที่นำมาใช้อย่างจริงจังในงานประพันธ์ด้าน "กลยุทธ์ทางธุรกิจ" อีกด้วย ส่วนเศรษฐศาสตร์เพื่อการธุรกิจ จะมองไปที่ทฤษฎีทางเศรษฐกิจเป็นใหญ่ แต่มุ่งจุดสนใจการนำทฤษฎีทางเศรษฐศาสตร์เหล่านี้ไปใช้ในโลกธุรกิจของจริง และเศรษฐศาสตร์การจัดการ มีความสัมพันธ์กับการดำเนินการโดยมุ่งเน้นการตัดสินใจเกี่ยวกับการจัดการเป็นหลัก
แหล่งข้อมูลอื่น

ความรู้ทั่วไปเกี่ยวกับวิชาเศรษฐศาสตร์ธุรกิจ (North Eastern University) เก็บถาวร 2010-04-12 ที่ เวย์แบ็กแมชชีน
National Association for Business Economics (NABE, United States): Homepage เก็บถาวร 2012-05-04 ที่ เวย์แบ็กแมชชีน
Canadian Association for Business Economics (CABE)
Australian Business Economists เก็บถาวร 2012-04-23 ที่ เวย์แบ็กแมชชีน
เอ-พรินซ์

| เอพรินซ์ |
| --- | --- |
ที่เกิด: โซล, เกาหลีใต้
แนวเพลง: เคป๊อป แดนซ์ป๊อป
ช่วงปี: ค.ศ. 2012 (2012)–2015
ค่ายเพลง: นิวแพลเน็ตเอนเตอร์เนทนเมนต์
อดีตสมาชิก:  ซึงว็อน  มินฮย็อก  ซึงจุน  ซียุน  อูบิน 
เอ-พรินซ์ (อังกฤษ: A-Prince) เป็นบอยแบนด์ของเกาหลีใต้ ก่อตั้งโดยนิวแพลเน็ตเอนเตอร์เนทนเมนต์ในโซล ประเทศเกาหลีใต้ กลุ่มเปิดตัวเมื่อวันที่ 25 กรกฎาคม ค.ศ. 2012 ด้วยเพลง "You're The Only One"
สมาชิก

ซึงว็อน (성원)
มินฮย็อก (민혁)
ซึงจุน (승준)
ซียุน (시윤)
อูบิน (우빈)
ผลงานเพลง > อีพี

| ชื่อ | รายละเอียด | อันดับสูงสุดบนชาร์ต> KOR  | ยอดขาย |
| --- | --- | --- | --- |
| Hello |  วางจำหน่าย: 6 พฤศจิกายน พ.ศ. 2555  สังกัด: นิวแพลเน็ตเอนเตอร์เนทนเมนต์, แดนัลเอนเตอร์เทนเมนต์  รูปแบบ: ซีดี, ดาวน์โหลดดิจิทัล | — | — |
| Mambo |  วางจำหน่าย: 25 มิถุนายน 2556  สังกัด: โซนี่ มิวสิค  รูปแบบ: ซีดี, ดาวน์โหลดแบบดิจิทัล | 14 |  KOR: 1,731 |
เยื่อตา

| เยื่อตา  (Conjunctiva) |
| --- | --- |
ครึ่งบนของภาพตัดแบ่งซ้ายขวาผ่านด้านหน้าของลูกตา (เยื่อตาอยู่ตรงกลางด้านขวาของภาพ)
ภาพตัดแนวขวางของลูกตา (เยื่อตาอยู่ด้านบนซ้ายของภาพ)
รายละเอียด
หลอดเลือดแดง: หลอดเลือดแดงต่อมน้ำตา (lacrimal artery), หลอดเลือดแดงแอนทีเรียร์ซิลิอารี (anterior ciliary arteries)
ประสาท: เส้นประสาทต่อมน้ำตา (lacrimal nerve)
ตัวระบุ
MeSH: D003228
TA98: A15.2.07.047
TA2: 6836
FMA: 59011
อภิธานศัพท์กายวิภาคศาสตร์[แก้ไขบนวิกิสนเทศ]
เยื่อตา (อังกฤษ: Conjunctiva)  เป็นเยื่อเมือกใสประกอบด้วยเซลล์และเยื่อฐานซึ่งคลุมส่วนของตาขาวและบุด้านในของหนังตา เยื่อตาประกอบด้วยเนื้อเยื่อบุผิว
หน้าที่

เยื่อตาทำหน้าที่หล่อลื่นตาโดยการผลิตเมือกและน้ำตา แม้ว่าปริมาณน้ำตาที่ผลิตได้จะน้อยกว่าที่ต่อมน้ำตาผลิตขึ้น นอกจากนี้ยังมีหน้าที่ในระบบภูมิคุ้มกันเพื่อป้องกันไม่ให้จุลชีพผ่านเข้าสู่ดวงตา
มิญชวิทยาของเยื่อตา

เยื่อตาโดยทั่วไปแบ่งออกเป็นสามส่วน
| ส่วน | บริเวณ |
| --- | --- |
เยื่อตาส่วนหนังตา (Palpebral or tarsal conjunctiva): บุหนังตา
ส่วนทบเยื่อตา (Fornix conjunctiva): เป็นส่วนที่ด้านในของหนังตาและลูกตามาบรรจบกัน เยื่อตาส่วนหนังตามาพับทบที่ส่วนทบด้านบน และส่วนทบด้านล่างจะกลายเป็นเยื่อตาส่วนลูกตา บริเวณนี้มีลักษณะหลวมและยืดหยุ่นได้ ทำให้สามารถกลอกตาและขยับหนังตาได้สะดวก จักษุแพทย์จะใช้ใส่ยาหยอดลงในช่องว่างหนังตาด้านล่าง สารนี้จะทำงานไปตามพื้นผิวของลูกตาและซึมลงภายในตา
เยื่อตาส่วนลูกตา (Bulbar or ocular conjunctiva): คลุมลูกตาโดยอยู่เหนือตาขาว บริเวณนี้จะยึดติดแน่นและเคลื่อนไปพร้อมการกลอกตา
โรคและความผิดปกติ

ความผิดปกติของเยื่อตาและกระจกตาเป็นที่มาที่สำคัญของปัญหาเกี่ยวกับดวงตา พื้นผิวของดวงตานั้นสามารถได้รับปัจจัยต่างๆ ภายนอกได้หลายชนิดและมักไวต่อการบาดเจ็บ การติดเชื้อ สารระคายเคืองทางเคมี และปฏิกิริยาภูมิแพ้ โรคที่พบบ่อยของเยื่อตาคืออาการเยื่อตาอักเสบ หรือที่มักเรียกกันว่าตาแดง นอกจากนี้การระคายเยื่อตาเป็นหนึ่งในผลด้านสุขภาพหลังจากการได้รับสารระเหยอินทรีย์ (Volatile organic compounds)
ดูเพิ่ม

ต้อลม
ต้อเนื้อ
ภาพอื่นๆ

ภาพตัดแบ่งซ้ายขวาผ่านหนังตาบน
แหล่งข้อมูลอื่น

Medicinenet.com (1999). Conjunctiva เก็บถาวร 2014-06-07 ที่ เวย์แบ็กแมชชีน. Retrieved July 25, 2004.
MedEd at Loyola medicine/pulmonar/images/anatomy/eyeli.jpg
เอกซ์บอกซ์เกมสตูดิโอส์

| --- | --- |
โลโก้ของเอกซ์บอกซ์เกมสตูดิโอส์ที่เริ่มใช้ตั้งแต่เดือนกุมภาพันธ์ 2019
ชื่อเดิม: ไมโครซอฟท์เกม (2000–2001) ไมโครซอฟท์เกมสตูดิโอส์ (2001–2011) ไมโครซอฟท์สตูดิโอส์ (2011–2019)
ประเภท: แผนก
อุตสาหกรรม: อุตสาหกรรมวิดีโอเกม
ก่อนหน้า: Microsoft Games Group
ก่อตั้ง: มีนาคม 2000; 24 ปีที่แล้ว (2000-03)
ผู้ก่อตั้ง: บิล เกตส์ 
สำนักงานใหญ่: เรดมอนด์, รัฐวอชิงตัน, สหรัฐ
พื้นที่ให้บริการ: ทั่วโลก
บุคลากรหลัก: Matt Booty (รองประธาน)
บริษัทแม่: ไมโครซอฟท์
เว็บไซต์: xbox.com/en-US/xbox-game-studios
เอกซ์บอกซ์เกมสตูดิโอส์ (อังกฤษ: Xbox Game Studios หรือที่แต่ก่อนเรียกว่า ไมโครซอฟท์เกม, ไมโครซอฟท์เกมสตูดิโอส์ และ ไมโครซอฟท์สตูดิโอส์) เป็นตราสินค้าที่ไมโครซอฟท์เป็นเจ้าของ ก่อตั้งขึ้นในปี พ.ศ. 2543  โดยแยกตัวออกจากกลุ่มเกมภายในเพื่อพัฒนาและจัดจำหน่ายวิดีโอเกมสำหรับไมโครซอฟท์ วินโดวส์ นับตั้งแต่มีการขยายเพื่อรวมเกมและความบันเทิงแบบอินเทอร์แอคทีฟอื่น ๆ สำหรับแพลตฟอร์มเอกซ์บอกซ์, วินโดวส์โมบาย และแพลตฟอร์มมือถืออื่น ๆ และพอร์ทัลบนเว็บ เมื่อสตูดิโอเติบโตขึ้นจึงเริ่มเข้าซื้อและยกเลิกกรรมสิทธิ์ในสตูดิโออื่น ๆ อีกหลายแห่งและเป็นองค์กรหลักของสตูดิโออื่น ๆ อีก 13 แห่ง
สตูดิโอได้เปลี่ยนโฉมตัวเองเมื่อวันที่ 5 กุมภาพันธ์ 2562 ในชื่อเอกซ์บอกซ์เกมสตูดิโอส์เพื่อสะท้อนถึงความตั้งใจของไมโครซอฟท์ในการใช้แบรนด์เอกซ์บอกซ์ เพื่อรองรับการเล่นเกมในทุกอุปกรณ์ที่รองรับ
โรงเรียนกำเนิดวิทย์

| โรงเรียนกำเนิดวิทย์ |
| --- | --- |
Kamnoetvidya Science Academy


ที่ตั้ง

999 หมู่ 1 ตำบลป่ายุบใน อำเภอวังจันทร์ จังหวัดระยอง 21210
ข้อมูล
ชื่ออื่น: กว. (KVIS)
ชื่อเดิม: โรงเรียนวิทยาศาสตร์ระยอง
ประเภท: โรงเรียนวิทยาศาสตร์ โรงเรียนเอกชน โรงเรียนประจำ
คติพจน์: บาลี: ทนฺโต เสฏฺโฐ มนุสฺเสสุ (ในหมู่มนุษย์ ผู้ฝึกตนได้แล้ว เป็นผู้ประเสริฐสุด)
สถาปนา: 16 พฤษภาคม พ.ศ. 2557; 10 ปีก่อน (2557-05-16)
ผู้ก่อตั้ง: มูลนิธิโรงเรียนวิทยาศาสตร์ระยอง
หน่วยงานกำกับ: สำนักงานศึกษาธิการจังหวัดระยอง
ผู้อำนวยการ: บุญโชติ เผ่าสวัสดิ์ยรรยง
จำนวนนักเรียน: 216 คน (ปีการศึกษา 2562)
บ้าน: Gryffindor Slytherin Hufflepuff Ravenclaw
สี:    ม่วง-เขียว
การจัดการศึกษา: มัธยมศึกษาตอนปลาย
ต้นไม้ประจำโรงเรียน: พะยูง
เว็บไซต์: www.kvis.ac.th
โรงเรียนกำเนิดวิทย์ (อังกฤษ: Kamnoetvidya Science Academy) เป็นโรงเรียนวิทยาศาสตร์ที่ก่อตั้งโดยมูลนิธิโรงเรียนวิทยาศาสตร์ระยอง โดยกลุ่ม ปตท. ได้ดำเนินการจัดตั้งเพื่อเป็นโรงเรียนวิทยาศาสตร์ชั้นนำ สร้างปัญญาเพื่อพัฒนาประเทศอย่างยั่งยืน จัดการศึกษาที่มีมาตรฐานคุณภาพระดับโลก ให้กับผู้มีความสามารถพิเศษด้านคณิตศาสตร์และวิทยาศาสตร์ระดับมัธยมปลาย บ่มเพาะจิตวิญญาณของการเป็นนักวิจัย นักประดิษฐ์และนักนวัตกรรมที่มีจิตสาธารณะและเจตคติที่ดีต่อธรรมชาติและเพื่อนร่วมโลก ตั้งอยู่ที่โครงการพัฒนาพื้นที่วังจันทร์วัลเลย์ ตำบลป่ายุบใน อำเภอวังจันทร์ จังหวัดระยอง
ประวัติ > แนวคิดริเริ่ม

ประเทศที่มีความเจริญก้าวหน้าทางด้านวิทยาศาสตร์และเทคโนโลยีล้วนให้ความสำคัญต่อการจัดการศึกษาด้านคณิตศาสตร์ วิทยาศาสตร์และเทคโนโลยีให้กับนักเรียนอีกกลุ่มหนึ่งซึ่งเป็นการจัดการเรียนการสอนสำหรับกลุ่มที่ 3 การศึกษาเพื่อการสร้างองค์ความรู้ใหม่ อันเป็นการจัดการเรียนการสอนสำหรับกลุ่มบุคคลที่จะทำหน้าที่ค้นคว้าวิจัย ประดิษฐ์คิดค้น เพื่อสร้างองค์ความรู้ใหม่ ๆ ด้านคณิตศาสตร์ วิทยาศาสตร์และเทคโนโลยี 
นักเรียนกลุ่มนี้มักได้รับการเรียกขานว่า "กลุ่มผู้มีความสามารถพิเศษด้านคณิตศาสตร์และวิทยาศาสตร์" นักเรียนเหล่านี้ควรได้รับการสรรหา ส่งเสริม และบ่มเพาะให้ทำหน้าที่เป็นนักวิจัย นักประดิษฐ์ และนักนวัตกรรม เพื่อสร้างองค์ความรู้ใหม่ ๆ ด้านคณิตศาสตร์ วิทยาศาสตร์และเทคโนโลยีให้กับสังคมและประเทศชาติ
บุคคลที่จะทำหน้าที่เป็นนักวิจัย นักประดิษฐ์ และนักนวัตกรรมที่ได้กล่าวถึงข้างต้นนี้ ส่วนใหญ่ควรต้องมีพื้นฐานการศึกษาระดับปริญญาเอกหรือหลังปริญญาเอก และบุคคลกลุ่มนี้ควรได้รับการสรรหา ส่งเสริม และบ่มเพาะมาตั้งแต่เยาว์วัย อย่างน้อยตั้งแต่ระดับมัธยมศึกษาตอนปลายเป็นต้นไป ประเทศที่มีความก้าวหน้าทางวิทยาศาสตร์และเทคโนโลยีมีโครงการสรรหา ส่งเสริม และบ่มเพาะนักเรียนผู้มีความสามารถพิเศษด้านคณิตศาสตร์ และวิทยาศาสตร์ตั้งแต่เยาว์วัยมาเป็นเวลานานแล้ว แต่ประเทศไทยเพิ่งเริ่มให้ความสนใจการจัดการศึกษาให้กับผู้มีความสามารถพิเศษด้านคณิตศาสตร์และวิทยาศาสตร์ในระดับมัธยมศึกษาเมื่อไม่นานมานี้เอง และยังมีจำนวนนักเรียนอยู่ในโครงการน้อยมาก
ไพรินทร์ ชูโชติถาวร ประธานเจ้าหน้าที่บริหารและกรรมการผู้จัดการใหญ่ของกลุ่ม ปตท. ในขณะนั้น ได้ขับเคลื่อนนโยบายดังกล่าวให้เป็นรูปธรรมโดยรวบรวมผู้มีความรู้ความสามารถในด้านต่าง ๆ มาร่วมในการก่อตั้งโรงเรียนกำเนิดวิทย์
ไพรินทร์ ชูโชติถาวร ประธานเจ้าหน้าที่บริหาร ให้สัมภาษณ์ในรายการโทรทัศน์ เมื่อ พ.ศ. 2558 ความตอนหนึ่งว่า
วิทยาศาสตร์และเทคโนโลยีจะเป็นเงื่อนไขที่สำคัญที่สุดในการผลักดันประเทศและเป็นเครื่องมือที่ทรงพลังอำนาจมาก เด็กพวกนี้จะเป็นความหวังของประเทศชาติในอีกไม่กี่ปีข้างหน้า เราส่งนักเรียนของเราไปต่างประเทศเพื่อเอาปริญญาบัตร เอาความรู้แล้วกลับมาทำงาน คำถามสำคัญถ้าเรายังต้องพึ่งคนอื่นเรื่อย ๆ แม้กระทั่งในระบบการศึกษา เราจะมีทางเป็นประเทศที่ยิ่งใหญ่ ที่ก้าวหน้าได้หรือไม่ นอกจากเราสอนนักเรียนให้มีความรู้ ความสามารถทางด้านวิทยาศาสตร์และเทคโนโลยีชั้นเลิศ เรายังพูดอีกเรื่องหนึ่งคือ ความเป็นผู้นำ เด็กกลุ่มนี้ซึ่งเป็นเด็กที่เก่งที่สุดของประเทศไทย เราเชื่อว่าเขาจะต้องเป็นผู้นำในการพัฒนาประเทศ เขาจะไม่เป็นแค่นักวิทยาศาสตร์อยู่ในห้องแล็บ เขาจะเป็นคนที่กล้าออกมาพูด กล้าคิด กล้าทำ และสามารถนำการพัฒนาประเทศได้ อีกหน่อยเราจะเห็นคนกลุ่มนี้เป็นกลุ่มคนที่ยืนอยู่แนวหน้าในการพัฒนาประเทศ และก็นำอนุชนรุ่นถัด ๆ ไป ไปสู่ความเป็นเลิศทางด้านเทคโนโลยี
ธงชัย ชิวปรีชา เป็นผู้อำนวยการโรงเรียนคนแรก รับทราบจุดประสงค์ของโครงการ และรับเข้ามาดำเนินการในตำแหน่งผู้อำนวยการโรงเรียน นำความรู้ ความสามารถ ประสบการณ์จากโรงเรียนและมหาวิทยาลัยชั้นนำทั่วโลกที่เคยไปดูงานมา มาปรับใช้กับโรงเรียนกำเนิดวิทย์ ให้เป็นโรงเรียนวิทยาศาสตร์
ประวัติ > การก่อสร้าง

กลุ่ม ปตท. ประกอบด้วยบริษัท ปตท. จำกัด (มหาชน) บริษัท ปตท. สำรวจและผลิตปิโตรเลียม จำกัด (มหาชน) บริษัท พีทีที โกลบอล เคมิคอล จำกัด (มหาชน) บริษัท ไทยออยล์ จำกัด (มหาชน) และบริษัทไออาร์พีซี จำกัด (มหาชน)  ตระหนักถึงความสำคัญของการจัดการศึกษาด้านคณิตศาสตร์ วิทยาศาสตร์และเทคโนโลยีให้แก่นักเรียนกลุ่มที่ 3 หรือกลุ่มผู้มีความสามารถพิเศษด้านคณิตศาสตร์และวิทยาศาสตร์ จึงได้ร่วมกันจัดตั้ง "มูลนิธิโรงเรียนวิทยาศาสตร์ระยอง" เพื่อให้มูลนิธิฯ ดำเนินการจัดตั้งโรงเรียนกำเนิดวิทย์ โดยธีรเดช ธังสุบุตร ผู้อำนวยการโครงการจัดตั้งสถาบันวิทยาศาสตร์และโรงเรียนวิทยาศาสตร์กลุ่ม ปตท. ภาคตะวันออกเป็นผู้รับผิดชอบดำเนินการก่อสร้าง บนพื้นที่กว่า 900 ไร่ ซึ่งเป็นของบริษัทไออาร์พีซี จำกัด (มหาชน) ในอำเภอวังจันทร์ จังหวัดระยอง ปรับสภาพ ขุดทะเลสาบ สร้างอาคารสถานที่พร้อมสิ่งอำนวยความสะดวกต่าง ๆ เพื่อการเรียนการสอนที่ดีที่สุด เครื่องมือทันสมัยที่สุดในประเทศ สภาพแวดล้อมที่ดีเยี่ยม ด้วยมูลค่ากว่า 5,000 ล้านบาท
เปิดโรงเรียน

เมื่อวันที่ 6 สิงหาคม 2558 เวลาประมาณ 09.30 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดโรงเรียนกำเนิดวิทย์ โดยมีสมศักดิ์ สุวรรณสุจริต ผู้ว่าราชการจังหวัดระยอง ณรงค์ พิพัฒนาศัย รัฐมนตรีว่าการกระทรวงศึกษาธิการ ณรงค์ชัย อัครเศรณี รัฐมนตรีว่าการกระทรวงพลังงาน ปิยสวัสดิ์ อัมระนันทน์ ประธานกรรมการ ปตท. ไพรินทร์ ชูโชติถาวร ประธานบริหารโรงเรียนกำเนิดวิทย์ พร้อมคณะ เฝ้าฯ รับเสด็จ ในการนี้เสด็จพระราชดำเนินไปยังภายในอาคารเรียน เพื่อทอดพระเนตรนิทรรศการการเรียนการสอนของโรงเรียน
ชื่อพระราชทาน

ชื่อโรงเรียนกำเนิดวิทย์ เป็นนามพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อันหมายถึงโรงเรียนที่เป็นแหล่งความรู้ (Genesis of Knowledge) อีกทั้งโรงเรียนยังได้รับพระมหากรุณาธิคุณโดยได้รับพระราชทานเข็มติดเสื้อแก่นักเรียนโรงเรียนกำเนิดวิทย์ในทุก ๆ ปีการศึกษา
การเรียนและการสอน

นักเรียนที่สอบผ่านการคัดเลือก จะได้รับทุนการศึกษาฟรีเป็นเวลา 3 ปี พร้อมกับแล็ปท็อป อุปกรณ์การเรียนการสอน และชุดนักเรียน
ที่โรงเรียนกำเนิดวิทย์ ดำเนินการสอนเป็นภาษาอังกฤษทั้งหมด ยกเว้นรายวิชาภาษาไทย วิศวกรรมศาสตร์ ศิลปศาสตร์ สังคีตวิจักษ์ และพลศึกษา ครูชาวไทยส่วนหนึ่งและครูต่างชาติส่วนหนึ่ง ทีมครูผู้สอนจบการศึกษาอย่างน้อยระดับ ปริญญาโท ทางด้านวิทยาศาสตร์และคณิตศาสตร์โดยตรง อีกทั้งยังต้องผ่านการฝึกสอนเก็บเกี่ยวประสบการณ์ในโรงเรียนด้านวิทยาศาสตร์โดยเฉพาะในต่างประเทศเป็นเวลา 6 เดือน มีเครื่องมือ เช่น กล้องจุลทรรศน์อิเล็กตรอน กล้องจุลทรรศน์อิเล็กตรอนชนิดส่องกราด ห้องปฏิบัติการที่มีความพร้อม รวมถึงห้องสมุด ห้องออกกำลังกาย ห้องซ้อมดนตรี ห้องกิจกรรม
โรงเรียนกำเนิดวิทย์เป็นโรงเรียนที่มีอัตราส่วนระหว่างครูผู้สอนกับนักเรียนในระดับที่ต่ำที่สุดในประเทศไทย ในอัตรา 1 ต่อ 5 โดยครู 1 คนต่อนักเรียน 5 คน มีครูผู้เชี่ยวชาญชาวต่างประเทศมาช่วยสอน โดยวิธีการจัดการเรียนรู้แบบช่วยกันสอนเป็นทีม Team teaching ใน 1 ห้องเรียนในบางครั้งมีครูผู้สอนถึง 3 คน โดยครูผู้สอนแต่ละคนจะมีรูปแบบการสอน หรือจุดเด่นที่แตกต่างกัน เพื่อดึงดูดความสนใจในการเรียน
โรงเรียนกำเนิดวิทย์เน้นการสอนแบบจุดประกายความคิดให้นักเรียนรู้สึกอยากเรียนรู้ อยากอ่าน อยากถาม เพื่อกระตุ้นให้เด็กอยากต่อยอดการเรียนรู้ด้วยตนเอง ลองผิดลองถูกด้วยตัวเอง ด้วยกระบวนการทางความคิดของตัวนักเรียนเอง และมีการสอนในทางลึกกว่าและมากกว่าการสอนแบบปกติในโรงเรียนทั่วไปโดยอิงจาก Advanced Placement (AP Level) ของสหรัฐ และ GCE Advanced Level (A Level) ของประเทศอังกฤษ เพื่อมุ่งเน้นการพัฒนาขีดความสามารถทางด้านวิทยาศาสตร์และคณิตศาสตร์ นอกจากเนื้อหาในบทเรียนที่ลงลึกกว่าโรงเรียนทั่วไปแล้วยังมีการจัดห้องเรียนเพื่อพัฒนาศักยภาพของนักเรียนเป็นรายบุคคลที่เรียกว่า ห้องเรียนระดับสูง ซึ่งจะนำเนื้อหาสาระเทียบเท่ากับหลักสูตรของมูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษาในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.) มาให้นักเรียนเรียนเพิ่มเติมและลงลึกไปในวิชาที่นักเรียนถนัดหรือสนใจเป็นพิเศษ
นอกจากนี้ยังมีการเรียนรวมกันในห้องเรียนรวมทั้งหมด 72 คนในแต่ละรุ่น เพื่อการแลกเปลี่ยนความรู้และความคิดเห็นเป็นกลุ่มใหญ่ ดังนั้นในห้องนี้จึงมีครูผู้สอนช่วยกันหลายคนรวมไปถึงผู้ทรงคุณวุฒิที่จะเข้ามาช่วยในการเรียนรู้ของนักเรียนอีกด้วย
ก่อนจบการศึกษานักเรียนต้องทำงานวิจัย 1 เรื่อง และต้องเสนอผลงานเป็นภาษาอังกฤษ
อาคารสถานที่และสิ่งแวดล้อม

โรงเรียนตั้งอยู่ท่ามกลางธรรมชาติ พื้นที่ป่าต้นไม้เขียวขจี มีแนวภูเขาโอบล้อม
อาคารสถานที่และสิ่งแวดล้อม > หอพักสำหรับนักเรียน

เป็นโรงเรียนประจำ นักเรียนต้องพักอาศัยอยู่ภายในหอพัก แยกชาย หญิง บริเวณโรงเรียนปฏิบัติตามกฎของหอพักอย่างเคร่งครัด และอนุญาตให้กลับบ้านได้ในวันเสาร์ อาทิตย์ โดยเป็นไปตามระเบียบของโรงเรียน มีผู้ดูแลหอพักชายและหญิง ผู้ดูและประจำชั้น ห้องพักเป็นห้องเดี่ยวพร้อมเครื่องปรับอากาศ ไวไฟ แต่ละชั้นมีตู้เย็น ตู้น้ำดื่ม โทรทัศน์ อาคารมี 4 ปีก แต่ละปีก มี 6 ห้อง รวมชั้นละ 24 คนต่อชั้น มีระบบรักษาความปลอดภัยในการเข้าออก ห้องน้ำเป็นห้องน้ำรวมชั้นละ 4 ห้องพร้อมเครื่องทำน้ำอุ่น โดยห้องพักมีความเป็นส่วนตัว ในบริเวณมีหอพักทั้งหมด 4 หอพัก แบ่งแยกหอพักชายและหอพักหญิง และแต่ละหอพักนักเรียนมีห้อง Common room เป็นห้องที่ใช้ทำกิจกรรมร่วมกัน นอกเวลาเรียน
มีนักโภชนาการดูแลสุขภาพ และมีข้อตกลงส่งตัวกับโรงพยาบาลวังจันทร์ตลอด 24 ชั่วโมงในกรณีฉุกเฉิน มีครูผู้ดูแลหลายท่าน ในแต่ละตึกจะมี House master หรือครูใหญ่ประจำแต่ละตึก และครูผู้ดูแลในแต่ละชั้นอย่างใกล้ชิด เช็คชื่อประจำวัน รวมไปถึงการให้คำปรึกษาด้านการศึกษาหรือสอนการบ้าน
อาคารสถานที่และสิ่งแวดล้อม > ห้องเรียน

ในห้องเรียนวิชาเคมี ห้องเรียนจะถูกแบ่งออกเป็น 2 ส่วน ส่วนหน้าจะถูกใช้เป็นที่บรรยายและจดบันทึกเรียนรู้ มีไวท์บอร์ด และอุปกรณ์ฉายสไลด์ เหมือนห้องเรียนทั่วไป แต่ที่มีความแตกต่างออกไปก็คืออุปกรณ์การทดลองในส่วนหลังของห้องเรียนด้วย การจัดทั้ง 2 ส่วนให้อยู่ใกล้กันมีวัตถุประสงค์เพื่อให้การเรียนรู้ทางด้านทฤษฎีและทางด้านปฏิบัติอยู่ใกล้กันมากที่สุด ซึ่งเมื่อจดบันทึกเสร็จก็สามารถที่จะมาทดลองพิสูจน์ทฤษฎีที่เรียนมาได้เลยโดยที่จะไม่ทำให้การเรียนรู้ขาดตอน และนักเรียนจะได้เห็นปฏิกิริยาทางเคมี
หลักสูตรโรงเรียนกำเนิดวิทย์

โรงเรียนกำเนิดวิทย์เป็นโรงเรียนภายใต้สังกัดกระทรวงศึกษาธิการ หลักสูตรการเรียนเป็นไปตามกระทรวงศึกษาธิการประกาศ และทางโรงเรียนจัดสาระการเรียนรู้รายวิชาเพิ่มเติม ให้สอดคล้องกับศักยภาพของนักเรียนเป็นรายบุคคล หรือที่เรียกว่าวัดตัวตัดเป็นแห่งแรก มีกิจกรรมที่มุ่งพัฒนาความรู้ ความสามารถ ทักษะชีวิต การอยู่ร่วมกัน เป็นทั้งผู้ที่มีความรู้ความสามารถและ เป็นคนดีของสังคม
หลักสูตรแบบวัดตัวตัด คือหลักสูตรที่ให้นักเรียนได้พัฒนาด้านที่ถนัด หรืออยากเรียนรู้อย่างเต็มศักยภาพ หลักสูตรจึงแบ่งเป็น 2 ระดับ คือพื้นฐานทั่วไปและขั้นสูง ในชั้นมัธยมศึกษาปีที่ 4 ภาคเรียนแรก นักเรียนทุกคนจะเรียนขั้นพื้นฐานทั่วไปเหมือนกันทั้งหมด เมื่อจบภาคเรียนแรก นักเรียนจะค้นพบตัวเองว่าชอบทางด้านใด อาทิ ชอบทางด้านชีววิทยา เคมี หรือฟิสิกส์ เมื่อถึงชั้นมัธยมศึกษาปีที่ 4 ภาคเรียนที่สอง ก็จะไปเรียนขั้นสูงเฉพาะทางจนถึงชั้นมัธยมศึกษาปีที่ 6
แนวคิดหลักสูตรการเรียนการสอนของโรงเรียนกำเนิดวิทย์ได้นำข้อดีของโรงเรียนด้านวิทยาศาสตร์และคณิตศาสตร์จากประเทศชั้นนำมาเป็นต้นแบบเพื่อพัฒนาหลักสูตรของโรงเรียนกำเนิดวิทย์
การสอบคัดเลือก

โรงเรียนกำเนิดวิทย์รับนักเรียนเข้าเรียนในแต่ละปีจำนวน 72 คน โดยจะแบ่งเป็นห้องละ 18 คน จำนวน 4 ห้อง ในจำนวนนี้จะคัดเลือกจากผู้สมัครตั้งแต่ระดับชั้นมัธยมศึกษาปีที่ 3 จากทุกจังหวัดจำนวน 72 คน และให้โควตานักเรียนที่เรียนในจังหวัดพื้นที่ ภาคตะวันออก 9 จังหวัด จำนวน 11 คน (ในกรณีที่นักเรียนมีสิทธิ์สอบรอบสองทั้ง 300 คน) หลังการสอบรอบแรกจะประกาศรายชื่อผู้มีสิทธ์เข้าสอบรอบ 2 จำนวน 300 คน และเมื่อสิ้นสุดการสอบรอบ 2 จะประกาศรายชื่อผู้ผ่านการคัดเลือกตัวจริง 72 คน และตัวสำรองอีก 108 คน รวมเป็น 180 คน ตั้งแต่ปีการศึกษา 2563 หรือรุ่นที่ 6 มีการปรับโดยประกาศรายชื่อผู้ผ่านการคัดเลือกตัวจริง 72 คนและที่เหลือทั้งหมดเป็นตัวสำรอง โดยนักเรียนที่จะสมัครสอบต้องมีคุณสมบัติด้านคณิตศาสตร์และวิทยาศาสตร์ผ่านเกณฑ์ที่กำหนดจึงจะสมัครสอบได้
เกณฑ์การรับสมัครนักเรียนระดับชั้นมัธยมศึกษาปีที่ 2 เพื่อสอบคัดเลือกเป็นนักเรียนโรงเรียนกำเนิดวิทย์ จะใช้เกณฑ์นี้สำหรับนักเรียนโรงเรียนกำเนิดวิทย์ 3 รุ่นแรกเท่านั้น และตั้งแต่รุ่นที่ 4 เป็นต้นไป หรือ ปีการศึกษา 2561 ทางโรงเรียนกำเนิดวิทย์เปลี่ยนมารับสมัครนักเรียนระดับชั้นมัธยมศึกษาปีที่ 3 เพื่อสอบคัดเลือกเป็นนักเรียนโรงเรียนกำเนิดวิทย์แทน
รายนามผู้อำนวยการโรงเรียน

| 0 | 1 | 2 | 3 | 4 | 5 |
| --- | --- | --- | --- | --- | --- |
รายนามผู้อำนวยการโรงเรียนกำเนิดวิทย์
| ลำดับ | รูป | ผู้อำนวยการ | ประสบการณ์บริหารทางด้านวิทยาศาสตร์ | เริ่มต้นดำรงตำแหน่ง | สิ้นสุดดำรงตำแหน่ง |
| 1. |  | ธงชัย ชิวปรีชา | ผู้อำนวยการสถาบันส่งเสริมการสอนวิทยาศาสตร์และเทคโนโลยี (สสวท.) | พ.ศ. 2558 | พ.ศ. 2561 |
| 2. |  | ราเชนทร์ โกศัลวิตร | ผู้อำนวยการศูนย์นวัตกรรมและเทคโนโลยีการศึกษา มหาวิทยาลัยเทคโนโลยีสุรนารี | พ.ศ. 2561 | 30 มิถุนายน พ.ศ. 2564 |
| รักษาการ |  | ธงชัย ชิวปรีชา | ผู้อำนวยการโรงเรียนกำเนิดวิทย์ | 1 กรกฎาคม พ.ศ. 2564 | 1 มีนาคม พ.ศ. 2565 |
| 3. |  | บุญโชติ เผ่าสวัสดิ์ยรรยง | หัวหน้าภาควิชาฟิสิกส์ จุฬาลงกรณ์มหาวิทยาลัย | 1 มีนาคม พ.ศ. 2565 | ปัจจุบัน |
เหตุการณ์สำคัญ

วันที่ 6 สิงหาคม พ.ศ. 2558 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดโรงเรียนกำเนิดวิทย์
วันที่ 2 กุมภาพันธ์ พ.ศ. 2560 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินทรงบรรยายพิเศษเรื่อง "การพัฒนาการศึกษาของชาติ เพื่อความยั่งยืน" จากนั้นทรงทอดพระเนตรนิทรรศการและห้องปฏิบัติการ ณ โรงเรียนกำเนิดวิทย์ อำเภอวังจันทร์ จังหวัดระยอง ในวันนักประดิษฐ์
วันที่ 8 กุมภาพันธ์ พ.ศ. 2560 นักเรียนโรงเรียนกำเนิดวิทย์ ระดับชั้นมัธยมศึกษาปีที่ 4 รุ่นที่ 2 เข้าพิธีรับเข็มติดเสื้อพระราชทาน สธ. ต่อหน้าพระฉายาลักษณ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันที่ 29 มกราคม พ.ศ. 2561 ถึง วันที่ 2 กุมภาพันธ์ พ.ศ. 2561 ได้มีการจัดงาน The 1st KVIS Invitational Science Fair ซึ่งจัดขึ้นเป็นครั้งแรก
วันที่ 22 สิงหาคม พ.ศ. 2561 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานประกาศนียบัตรแก่ผู้แทนนักเรียนโรงเรียนกำเนิดวิทย์ที่สำเร็จการศึกษารุ่นที่ 1
วันที่ 27 กุมภาพันธ์ พ.ศ. 2562 นายกรัฐมนตรี ประยุทธ์ จันทร์โอชา และคณะฯ เข้าเยี่ยมชมโรงเรียนโดยได้พบปะกับผู้บริหารโรงเรียน พร้อมถ่ายรูปร่วมกับ คณะผู้บริหาร คณาจารย์ นักเรียน นักศึกษา
วันที่ 11 พฤศจิกายน พ.ศ. 2562 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดหอเกียรติภูมิซึ่งเป็นหอสูง 3 ชั้นสำหรับแสดงพระราชกรณียกิจที่มีต่อโรงเรียนและผลงานของนักเรียน และพระราชทานประกาศนียบัตรแก่ผู้แทนนักเรียนโรงเรียนกำเนิดวิทย์ที่สำเร็จการศึกษารุ่นที่ 2
วันที่ 15 พฤศจิกายน พ.ศ. 2565 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปเป็นประธานในพิธีเปิด อาคารปฏิบัติการวิศวกรรม (Fabrication Center) ซึ่งเป็นห้องทดลองสำหรับนักเรียนในการสืบค้นข้อมูลและพัฒนาต้นแบบสิ่งประดิษฐ์ตามแนวคิดของตนเอง พร้อมทรงติดตามความก้าวหน้าและความยั่นยืนของโรงเรียนกำเนิดวิทย์ โดยมีรองศาสตราจารย์ ดร.บุญโชติ เผ่าสวัสดิ์ยรรยง ผู้อำนวยการโรงเรียนกำเนิดวิทย์ กราบบังคมทูลรายงาน
แหล่งข้อมูลอื่น

เว็บไซต์โรงเรียนกำเนิดวิทย์
เพจโรงเรียนกำเนิดวิทย์อย่างเป็นทางการ ที่เฟซบุ๊ก
เพจสำนักงานบ้านพัก โรงเรียนกำเนิดวิทย์ ที่เฟซบุ๊ก
แฟนเพจโดยผู้ปกครองนักเรียน โรงเรียนกำเนิดวิทย์ ที่เฟซบุ๊ก
A History of the Petroleum Oil Industry in Thailand from 1946 to 1978
| ด ค กโรงเรียนมัธยมศึกษาตอนปลายในประเทศไทย |
| --- | --- | --- |
| กรุงเทพมหานคร | เตรียมอุดมศึกษา |  |
| ภาคเหนือ |  เตรียมอุดมศึกษา ภาคเหนือ  น่านประชาอุทิศ  |  |
| ภาคตะวันออกเฉียงเหนือ |  เตรียมอุดมศึกษา ภาคตะวันออกเฉียงเหนือ  เตรียมอุดมศึกษาน้อมเกล้า นครราชสีมา  ศรีธวัชวิทยาลัย  อุดรพัฒนาการ  |  |
| ภาคกลาง |  เตรียมทหาร  ทวารวดี  พิบูลวิทยาลัย  มหิดลวิทยานุสรณ์  สาธิตนานาชาติ มหาวิทยาลัยมหิดล  |  |
| ภาคตะวันออก | กำเนิดวิทย์ |  |
| ภาคตะวันตก | เทศบาลเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี |  |
| ภาคใต้ | เตรียมอุดมศึกษา ภาคใต้ |  |
หมวดหมู่
หอพักนักเรียน
เอกซ์บอกซ์ไลฟ์

| --- | --- |

ผู้พัฒนา: ไมโครซอฟท์
ชนิด: บริการออนไลน์
วันที่เปิดตัว: 15 พฤศจิกายน 2002; 22 ปีก่อน (2002-11-15)
แพลตฟอร์ม: เอกซ์บอกซ์  (หยุดให้บริการเมื่อวันที่ 15 เมษายน 2010) เอกซ์บอกซ์ 360 เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส วินโดวส์เอกซ์พี – วินโดวส์ 7  ในฐานะ (เกมฟอร์วินโดวส์ไลฟ์) วินโดวส์ 8/8.1/10  ในฐานะ (ไมโครซอฟท์สโตร์/เอกซ์บอกซ์แอป)  วินโดวส์โฟน ไอโอเอส แอนดรอยด์
สถานะ: ยังเปิดให้บริการ
สมาชิก: 65 ล้านคน (ณ เดือนกรกฎาคม 2019)
เว็บไซต์: www.xbox.com/live/
เอกซ์บอกซ์ไลฟ์  (อังกฤษ: Xbox Live) เป็นบริการเล่นเกมหลายผู้เล่นออนไลน์และบริการสื่อดิจิทัลเดลิเวอรีที่สร้างและดำเนินการโดยไมโครซอฟท์ บริการเปิดใช้งานเป็นครั้งแรกกับเครื่องเกมคอนโซลเอกซ์บอกซ์เมื่อวันที่ 15 พฤศจิกายน 2002 รุ่นปรับปรุงของบริการนี้พร้อมให้ใช้งานสำหรับเครื่องเกมคอนโซลเอกซ์บอกซ์ 360 เมื่อเปิดตัวระบบในเดือนพฤศจิกายน 2005 และรุ่นที่ได้รับการปรับปรุงเพิ่มเติมนั้นได้เปิดตัวพร้อมกับเครื่องเกมคอนโซลเอกซ์บอกซ์วันในปี 2013 เวอร์ชันเดียวกันนี้ยังใช้กับเอกซ์บอกซ์ซีรีส์เอกซ์และซีรีส์เอส
มีการขยายบริการนี้ในปี 2007 บนแพลตฟอร์มวินโดวส์ในชื่อเกมฟอร์วินโดวส์ไลฟ์ ซึ่งทำให้ส่วนใหญ่ของระบบพร้อมใช้งานบนคอมพิวเตอร์ที่มีระบบปฏิบัติการวินโดวส์ ไมโครซอฟท์ได้ประกาศแผนการขยายไลฟ์ไปยังแพลตฟอร์มอื่น ๆ เช่นอุปกรณ์พกพาและโทรศัพท์มือถือซึ่งเป็นส่วนหนึ่งของการริเริ่มไลฟ์เอนิแวร์ ด้วยระบบปฏิบัติการมือถือของไมโครซอฟท์ วินโดวส์โฟน ฟังก์ชันเอกซ์บอกซ์ไลฟ์แบบสมบูรณ์ได้รวมเข้ากับวินโดวส์โฟนใหม่ที่เปิดตัวมาตั้งแต่ปลายปี 2010 บริการปิดตัวลงสำหรับเครื่องเอกซ์บอกซ์รุ่นแรกเมื่อวันที่ 15 เมษายน 2010 และเกมจากเครื่องเอกซ์บอกซ์รุ่นแรกนั้นสามารถเล่นออนไลน์ได้ผ่านแอปพลิเคชันทูนนิ่งในข่ายงานบริเวณระยะไกล (LAN) เช่น XLink Kai
บริการเอกซ์บอกซ์ไลฟมีให้บริการทั้งฟรีที่รู้จักกันในชื่อ เอกซ์บอกซ์ไลฟ์ซิลเวอร์ และบริการแบบสมัครสมาชิกที่รู้จักกันในชื่อ เอกซ์บอกซ์ไลฟ์โกสต์ ตามลำดับโดยมีคุณสมบัติส่วนใหญ่เช่นสามารถเล่นโหมดหลายผู้เล่นออนไลน์ซึ่งจำกัดเฉพาะบริการ โกสต์ ไมโครซอฟท์เปลี่ยนชื่อเอกซ์บอกซ์ไลฟ์เป็น "เอกซ์บอกซ์เน็ตเวิร์ก" ในเดือนมีนาคม 2021 เพื่อให้ครอบคลุมบริการทั้งหมดที่เกี่ยวข้องกับเอกซ์บอกซ์และทำให้บริการสมัครสมาชิกเอกซ์บอกซ์ไลฟ์โกสต์แตกต่างจากบริการอื่น ๆ เหล่านี้